CELEX: C2006/331/18
Language: hu
Date: 2006-12-30 00:00:00
Title: C-257/05. sz. ügy: A Bíróság (első tanács) 2006. december 14-i ítélete – Az Európai Közösségek Bizottsága kontra Osztrák Köztársaság (Tagállami kötelezettségszegés – Az EK 49. cikk megsértése – Szolgáltatásnyújtás szabadsága – A gőzkazánok és nyomótartályok ellenőrzésére vonatkozó szolgáltatási tevékenység ( Kesselprüfstelle ) gyakorlásához belföldi letelepedési kötelezettség előírása)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/11
            
         A Bíróság (első tanács) 2006. december 14-i ítélete – Az Európai Közösségek Bizottsága kontra Osztrák Köztársaság
   (C-257/05. sz. ügy) (1)
   
   (Tagállami kötelezettségszegés - Az EK 49. cikk megsértése - Szolgáltatásnyújtás szabadsága - A gőzkazánok és nyomótartályok ellenőrzésére vonatkozó szolgáltatási tevékenység („Kesselprüfstelle”) gyakorlásához belföldi letelepedési kötelezettség előírása)
   (2006/C 331/18)
   Az eljárás nyelve: német
   Felek
   
      Felperes: az Európai Közösségek Bizottsága (képviselők: E. Traversa és W. Bogensberger meghatalmazottak)
   
      Alperes: Osztrák Köztársaság (képviselő: E. Riedl meghatalmazott)
   Tárgy
   Tagállami kötelezettségszegés – Az EK 49. cikk megsértése – Szolgáltatásnyújtás szabadsága – A belföldi társasági székhely vagy telephely kötelezettségének nemzeti jogban való előírása a gőzkazánok és nyomótartályok ellenőrzésére vonatkozó tevékenység („Kesselprüfstelle”) gyakorlásához
   Rendelkező rész
   
               1)
            
            
               Az Osztrák Köztársaság – mivel a gőzkazánokra, nyomótartályokra, szállítótartályokra és vezetékekre vonatkozó biztonsági intézkedésekről szóló szövetségi törvény (Bundesgesetz über Sicherheitsmaßnahmen für Dampfkessel, Druckbehälter, Versandbehälter und Rohrleitungen [Kesselgesetz]) 21. §-ának (4) bekezdésében előírja, hogy csak osztrák székhellyel rendelkező kérelmezők számára engedélyezhető a kazánvizsgáló állomásként való működés – nem teljesítette az EK 49. cikkből eredő kötelezettségeit.
            
         
               2)
            
            
               Az Osztrák Köztársaságot kötelezi a költségek megfizetésére.
            
         
      (1)  HL C 217., 2005.9.3.